Document ID: 32005D0627

KOMISIJOS SPRENDIMAS
2005 m. rugpjūčio 26 d.
leidžiantis taikyti tam tikrus kiaulių skerdenų klasifikavimo būdus Nyderlanduose
(pranešta dokumentu Nr. C(2005) 3234)
(autentiškas tik tekstas olandų kalba)
(2005/627/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
kadangi:
(1)
Reglamento (EEB) Nr. 3220/84 2 straipsnio 3 dalyje numatoma, kad kiaulių skerdenos turi būti klasifikuojamos raumeningumą apskaičiuojant pagal statistiškai pagrįstus klasifikavimo būdus, grindžiamus vienos ar kelių kiaulių skerdenos anatominių dalių fiziniu išmatavimu. Vertinimo metu klasifikavimo būdus leidžiama taikyti neviršijant didžiausio statistinės paklaidos leistino nuokrypio. Šis nuokrypis buvo apibrėžtas 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles, 3 straipsnio 2 dalyje (2).
(2)
Komisijos sprendimu Nr. 87/131/EEB (3), taikyti vieną kiaulių skerdenų klasifikavimo būdą Nyderlanduose buvo leista.
(3)
Ryšium su techniniais pritaikymais Nyderlandų vyriausybė paprašė Komisijos leisti nuo 2006 m. liepos 1 d. taikyti naująją formulę šiuo metu naudojantis prietaisu HGP 2 pagal Sprendimą 87/131/EEB ir leisti taikyti naująjį kiaulių skerdenų klasifikavimo būdą, todėl pateikė Reglamento (EEB) Nr. 2967/85 3 straipsnyje reikalaujamą būtiną informaciją.
(4)
Įvertinus šį prašymą paaiškėjo, kad sąlygos, leidžiančios taikyti šiuos klasifikavimo būdus, yra įvykdytos.
(5)
Prietaisus ar klasifikavimo būdus galima leisti keisti tik nauju Komisijos sprendimu, priimtu atsižvelgiant į įgytą patirtį, todėl dabartinis leidimas gali būti panaikintas.
(6)
Aiškumo dėlei Sprendimas 87/131/EEB turėtų būti panaikintas ir pakeistas nauju sprendimu.
(7)
Šiame sprendime numatytos priemonės atitinka Kiaulienos vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Remiantis Reglamentu (EEB) Nr. 3220/84 kiaulienos skerdenoms klasifikuoti Nyderlanduose leidžiama taikyti šiuos būdus:
a)
prietaisą, vadinamą Hennessy Grading Probe (HGP 2), ir su juo susijusius vertinimo metodus, kurių aprašymas pateikiamas priedo 1 dalyje.
b)
prietaisą, vadinamą VISION system (VCS 2000), ir su juo susijusius vertinimo metodus, kurių aprašymas pateikiamas priedo 2 dalyje.
2 straipsnis
Šių prietaisų ar vertinimo metodų keisti neleidžiama.
3 straipsnis
Sprendimas 87/131/EEB panaikinamas.
4 straipsnis
Šis sprendimas yra skirtas Nyderlandų Karalystei.
Priimta Briuselyje, 2005 m. rugpjūčio 26 d.

Labels: 1
17
19
6
18